Η Διεθνής Ενταξιακή Προοπτική της Προσχολικής Εκπαίδευσης: Ζητήματα Συγκριτικής Εκπαίδευσης.

**Περιγραφή Ατομικής και Ομαδικής Εργασίας**

**Ατομική Εργασία**

Η παρακάτω ατομική εργασία είναι ένας αναλυτικός σχολιασμός σχετικά με την εφαρμογή ενταξιακών πρακτικών στο νηπιαγωγείο. Οι φοιτητές θα χρησιμοποιήσουν μια μελέτη περίπτωσης (case-study), για να επεξεργαστούν και να αναλύσουν βασικές προυποθέσεις και ζητήματα που συνδέονται με την αποτελεσματική εφαρμογή συγκεκριμένων ενταξιακών πρακτικών που θα προτείνουν στα πλαίσια ενός υποθετικού τμήματος ένταξης (1500 λέξεις).

Στόχοι ενταξιακής εκπαίδευσης για όλα τα παιδιά

-Ανάπτυξη κοινωνικών αλληλεπιδράσεων και καλλιέργεια της παιδικής φιλίας.

-Ενεργή συμμετοχή των παιδιών στις καθημερινές δραστηριότητες και στο παιχνίδι.

-Υποστήριξη εξατομικευμένων μαθησιακών αναγκών και στόχων στα πλαίσια της συμμετοχής των παιδιών στην τάξη.

-Σεβασμός για τις ατομικές διαφορές.

**Ομαδική Εργασία**

Με βάση τους παραπάνω στόχους για την ενταξιακή εκπαίδευση, οι φοιτητές θα πραγματοποιήσουν μια ομαδική παρουσίαση ενός υποθετικού προγράμματος/μοντέλου ενταξιακής εκπαίδευσης για το νηπιαγωγείο, βασισμένου σε επιστημονικά δεδομένα. Η παρουσίαση θα γίνει με τη μορφή powerpoint και θα έχει διάρκεια 30 λεπτών. Οι φοιτητές θα περιγράψουν τους βασικούς πυλώνες και πρακτικές που θα περιλαμβάνει ένα τμήμα ένταξης υψηλής ποιότητας στην προσχολική εκπαίδευση, θα αιτιολογήσουν τις προτάσεις τους, και θα επιχειρηματολογήσουν σχετικά με την ωφελιμότητά τους.